tartuNLP/wikipedia-smugri-20251201 huggingface dataset:
Võrtsjärve Sihtasutus

Võrtsjärve Sihtasutus on Eesti sihtasutus, mis koordineerib Võrtsjärvega piirneva seitsme valla (Tarvastu, Viiratsi, Kolga-Jaani, Elva, Rõngu, Põdrala ja Puka) ühistegevust piirkonna arendamiseks. Sihtasutus loodi 3. mail 2000.
Sihtasutuse peamiste eesmärkide seas on:
"piirkondliku keskkonna- ja turismialase arendustegevuse juhtimine"; 
"arendusprojektide koostamine ning nende elluviimiseks vajalike finantsallikate leidmine"; 
"Võrtsjärve piirkonda tervikuna puudutavate arengukavade koostamise korraldamine"; 
"looduskeskkonna säilitamine, kaitsmine ning loodushariduse edendamine". 
Võrtsjärve SA eestvedamisel on paigaldatud piirkonda infotahvleid, antud välja raamat "Ümber Võrtsjärve" ning turismitrükiseid ja infovoldikuid. Välja on töötatud kaubamärk "Võrtsjärv – vaatame tulevikku". Võrtsjärve Sihtasutuse eestvedamisel korraldatakse regulaarseid üritusi, millest populaarseim on jalgrattamatk iga aasta juuli viimasel nädalavahetusel, Tondisaare simman augustis, Võrtsjärve kala- ja käsitöölaat, samuti töötalgud, mille käigus on puhastatud puhkealasid ja matkaradu roost ja võsast ning ehitatud laudteid. 
Alates 2002. aastast on Võrtsjärve Sihtasutus fondi "Global Nature" suurprojekti "Living Lakes" (ohustatud järvede ja märgalade kaitse) koostöövõrgustiku liige.
Oleg Ljalin

Oleg Ljalin (vene Олег Адольфович Лялин; 24. juuni 1937 – 12. veebruar 1995) oli NSV Liidu Riikliku Julgeoleku Komitee Esimese Peavalitsuse töötaja, kes läks üle Suurbritannia poolele.
Ljalin oli seoses tööülesannetega 1960. aastatel korduvalt Londonit külastanud.
Ta viibis 1971. aastal NSV Liidu Riikliku Julgeoleku Komitee Esimese peavalitsuse saadetuna töölähetuses Suurbritannias Nõukogude Kaubandusesinduse "katte all", kui ta 31. augustil joobes juhtimise eest vahistati. Ta keeldus koostööst politseiga ning tal puudus ka diplomaatiline puutumatus. Nõukogude Kaubandusesindus maksis tema 50 naelsterlingit trahvi, kuid edasi jõudis ta MI5 kätte ning otsustas poolt vahetada. Ljalin paljastas Suurbritannia vastuluurele Ühendkuningriigis tegutsenud NSV Liidu RJK ja NSV Liidu sõjaväeluure (GRU) luureühenduse võrgustiku. 
Ljalinilt saadud informatsiooni alusel saatis Suurbritannia Välisministeerium ("Foreign Office") Operatsioon Foot ("Operation Foot") käigus Suurbritanniast välja (kuulutas "persona non grata"'ks) 105 Nõukogude luureorganite kaastöötajat, mis moodustas 20% NSV Liidu diplomaatide koguarvust Suurbritannias.
MI5 andis Ljalinile uue identiteedi. Samuti anti asüül Ljalini sekretärile, kellega ta hiljem abiellus. Ta elas Inglismaa põhjaosas kuni surmani 1995. aastal.
AMOLED

AMOLED (lühend ingl k sõnades "active-matrix organic light-emitting diode", ’aktiivmaatriksiga orgaaniline valgusdiood’) on Samsungi väljatöötatud OLED-ekraani tehnika, milles kasutatakse ekraani pikslite aktiivset adresseerimissüsteemi. Aktiivelemendina toimib iga pildielemendi all paiknev õhukesekileline väljatransistor (ingl "thin film transistor", lühend TFT) koos kondensaatoriga, mis tüürsignaaliga saabuvat laengut säilitades hoiab piksli heleduse püsivana seni, kuni järgmises kaadris saabub järjekordne värskendussignaal. Niisiis toimub pikslitele tüürsignaali andmine AMOLED-ekraanis samamoodi kui LCD TFT vedelkristallkuvaris.
AMOLED-ekraane kasutatakse laialdaselt nutitelefonides, samuti muudes kaasaskantavates seadmetes (nutikellad, aktiivsusmonitorid kaamerad, tahvelarvutid). Esimesed AMOLED-telerid tulid müügile 2015. aastal.
Puutetundliku kihiga Super-AMOLED-ekraan võeti Samsungi telefonid es kasutusele 2010. aastal. 
Ehitus.
AMOLED-ekraan koosneb OLED-pikslite maatriksist. OLED-pikslid on paigutatud õhukestele kiletransistoritele (TFT). Üldjuhul tüürib iga piksli laengut kaks TFT-d: üks alustab ja lõpetab kondensaatori laadimist ning teine hoiab piksli voolu püsivana. Sealjuures ei ole vaja suurt voolutugevust erinevalt passiivmaatriksiga OLED-idest.
Kiletransistorid luuakse polükristallilisest või amorfsest ränist aluspinnal (substraadil). Mõlemal juhul on võimalik toota substraate suhteliselt madalal temperatuuril (alla 150 °C) otse painduvatele pindadele, saades nii painduvad AMOLED-ekraanid.
Vaata ka.
Orgaaniline valgusdiood 
Viited.
Veski tänav (Elva)

Veski tänav on tänav Elvas Peedu linnaosas.
Veski 1.
Veski 1 on 1920.–1930. aastatel ehitatud elamu, mis on arhitektuurimälestis.
Veski 14a.
Aadressil 14a asub 19. sajandist pärit Peedu veski ehk Peedu-Nuti vesiveski, mis on arhitektuurimälestis. 
Veski 16.
Veski 16 on 1935 ehitatud elamu, mis on arhitektuurimälestis. Arhitekt ja ehitaja oli Johannes Ääro. Algselt oli hoonel laastu/sindlikatus, hiljem eterniit ja praegu profiilplekk. Hoonel on kolm korrust. Krundil asuvad veel saun ja kuur.
Franz von Ackermann

Franz von Ackermann (ka Franz von Akermann, Franz Akermann, François von Ackermann, François von Akermann; 17. september / 29. september 1801 Valga – 15. märts / 27. märts 1855 Äksi) oli Eesti baltisaksa vaimulik ja kirjamees.
Akermann sai alghariduse koduõpetaja käe all, gümnaasiumi lõpetas Tartus. Tartu ülikoolis õppis ta aastatel 1822–1825 usuteadust ja filoloogiat. Töötas seejärel koduõpetajana Liivimaal ja Kuramaal. Ordineeriti 3. mail / 15. mail 1834 kirikuõpetajaks.
Oli aastatel 1834–1855 Äksi Andrease koguduse kirikuõpetaja.
Ackermann on kirjutanud kooliõpikuid, aga ka lugemikke õpilastele ja usuõpetuse õpikuid. Ta tõlkis esimesena Goethet ("Augustana") eesti keelde. Samuti tõlkis ta eesti keelde Augsburgi usutunnistuse ja koostas eesti-saksa sõnaraamatu.
Vahtrepa pank

Vahtrepa pank ehk Kallaste pank on loode-kagusuunaline pank Hiiu maakonnas Hiiumaa vallas Vahtrepa külas, Hilleste–Hellamaa tee ääres. Pank jääb Kallaste maastikukaitsealale.
Paekallas kerkis merest umbes 2000 aastat tagasi.
Astang on kuni 7,5 meetrit kõrge ja rohkem kui 500 meetri pikkune. Valdavalt lubjakivist koosneva aluspõhja paljandit peetakse eriti suureks, see on 35 meetrit pikk ja kuni 3,5 meetrit kõrge.
Paekalda kaguosas paljandub 28 meetri pikkuselt biohermne lubjakivi, selline paljand on oma ulatuselt Eestis erakordne. Paljandis esineb palju korallide, sammalloomade ja stromatopooride kivistisi.
Kulpad (koopad) esinevad kolmes paekalda lõigus, kõik paekaldalt alla viivast trepist kagus. Neist suurim asub keskmises lõigus; selle laius on 3,2, sügavus 1,5 ja kõrgus 1,3 meetrit.
Kallaste pangaga on seotud mõned Vanapagana muistendid, näiteks olevat paekalda sees olnud Vanapagana sepikoda. Vanapagan olevat ühel päeval külarahvaga riidu läinud ja Vohilaiule kolinud, enne aga sepikoja sissepääsu suure kiviga tõkestanud.
Pank asub Vohilaiust umbes 1,5 km edelas. Umbes 120–140 aasta vanuse männimetsa tõttu laiule tänapäeval vaadet ei avane.
Katari jalgpallikoondis

Katari jalgpallikoondis on Katari rahvuskoondis jalgpallis.
Katar on kahekordne Aasia meister, tulles võitjaks 2019. ja 2024. aastal.
Zuzenhausen

Zuzenhausen on küla ja vald Saksamaal Baden-Württembergis Rhein-Neckari kreisis. Asub Elsenzi jõe ääres.
Zuzenhausen piirneb Meckesheimi, Eschelbronni, Sinsheimi ja Dielheimiga.
Valla pindala on 1164 hektarit. Sellest 13,4% on elamu- ja liiklusmaa, 60,2% põllumajandusmaa ja 24,6% metsamaa.
Vallas on barokkstiilis Agnestali loss ja 13. sajandist pärineva Zuzenhauseni kindluse varemed.
Külas on 1826 valminud katoliku kirik ja 1831 valminud protestantlik kirik.
Valda läbib Elsenztalbahni elektriraudtee.
Karl Gustav von Staden

Karl Gustav von Staden, ka Carl Gustav von Staaden (1. november (ukj 12. november) 1700 Tallinn – 1. mai (ukj 12. mai) 1750 Tartu) oli Eesti vaimulik ja juhuluuletaja.
Elulugu.
Aastani 1709 sai ta haridust koduõpetaja käe all. Aastatel 1709–1718 õppis ta Tallinna gümnaasiumis. Aastal 1710 haigestus perekond katku, Stadeni vanemad surid, kuid ta ise jäi ellu. Poisi võttis kasvatada ema onupoeg, Tallinna Niguliste koguduse õpetaja Arnold von Husen, kellel endal lapsi ei olnud. Aastal 1717 pidas ta reformatsiooni 200. aastapäeval Tallinna raekojas kõne "De beneficiis a Luthero per reformationem praestitis" ("Lutheri poolt reformatsiooni käigus kordasaadetud heategudest"). Gümnaasiumi lõpetamise puhul (aastal 1718) pidas ta kõne "De peregrinationum necessitate et utilitate" ("Palverännakute tarvilikkusest ja kasulikkusest"). 
Pärast gümnaasiumi lõpetamist immatrikuleerus ta novembris 1718 Halle Ülikooli, kuid õige varsti läks ta üle Jena Ülikooli (immatrikuleerus 17. aprillil 1719). 1721. aastal kirjutas ta ("Karl Kustas Taden, Jummala Moiſtuße Oppeja") Carl Friedrich Löv'i doktoriväitekirjale eestikeelse pühenduse "Sinno waiw nink raske Thö", mis on avaldatud eesti luule antoloogias "Sõnarine". Pärast ülikooli lõpetamist aastal 1722 pöördus ta Liivimaale tagasi ja ordineeriti 2. veebruaril/13. veebruaril 1725 kirikuõpetajaks.
Oli aastatel 1725–1744 Äksi Andrease koguduse õpetaja (introdutseeriti 21. veebruaril/4. märtsil 1725). Aastatel 1744–1750 oli ta Tartu Maarja koguduse õpetaja, olles veel Tartu linnakonsistooriumi assessor.
Isiklikku.
Staden oli kaks korda abielus. Tema teine naine Dorothea (neiuna Vegesack) oli Urvaste Püha Urbanuse koguduse õpetaja Karl Alstadiuse lesk. Tema väimees (esimesest abielust tütre Katharina mees) Tobias Plaschnig oli Tartu Jaani koguduse ülemõpetaja.
Nooremseersant

Nooremseersant on kaitseväe madalaim allohvitseri sõjaväeline auaste.
Eesti Kaitsevägi.
Eesti Kaitseväes on nooremseersant auaste kapralist kõrgem ja seersandist madalam. Nooremseersandiks ülendatakse ajateenijad või tegevväelased, kes on sõdurite hulgast välja valitud ja seejärel läbinud positiivselt nooremallohvitseri kursuse.
Reeglina ei leidu kaitseväe koosseisutabelites nooremseersandi ametikohti, vaid see on kaitseväelase arengu- või eel-auaste tavapärasel seersandi ametikohal.
Mereväes vastab nooremseersandile nooremmaat.
Vladimir Tell

Vladimir Tell (27. juuli 1899 Tallinn – 2. märts 1925 Tallinn) oli Eesti jalgpallur.
Ta mängis Eesti jalgpallikoondises 11 kohtumist ning lõi 5 väravat.
Ta osales muu hulgas Eesti jalgpallikoondise esimeses ametlikus mängus, mis peeti 17. oktoobril 1920 Soomega.
24. juunil 1923. Leedu vastu lõi ta Eesti jalgpallikoondise läbi aegade esimese kübaratriki. Mängu 1. minuti värav on Eesti koondise ajaloo kiireim värav. 
1924. aasta kevadel haigestus Tell tiisikusse ning suri 2. märtsil 1925 Tallinnas.
Ivan Sarailiev

Ivan Sarailiev (bulgaaria Иван Саръилиев; 1. juuni 1887 Sofia – 23. mai 1969) oli bulgaaria filosoof ja semiootik, pragmatist.
Ta tegeles Charles Peirce'i filosoofiaga.
Pragmatism

Pragmatism on suund filosoofias, mis asetab rõhu praktikale ja tegutsemisele teadmise, väärtuse või tähenduse alusena. Pragmatism on tähendusteoreetiline vaade, mille järgi lausete tähendus ja tõesus tuleneb sellest, kuidas keelekõnelejate kogukond kasutab keelt eesmärkide saavutamiseks. Sellega vastanduvad pragmatistid representatsionistlikule arusaamale, et keel mingis mõttes esitab välist reaalsust.
Kujunes välja 19. sajandi lõpul ja selle peamised esindajad olid Charles Peirce, William James ja John Dewey. Hiljem Peirce mõnevõrra eristas oma positsiooni Jamesi ja Dewey suhtes, nimetades oma vaate pragmatismiks. Pragmatistideks võib pidada veel filosoofe nagu Ludwig Wittgenstein, Richard Rorty, Robert Brandom ja Huw Price. Tänapäeval on pragmatism levinud filosoofiasuund. 
Kunstiesteetikutest on pragmatistidest tuntud Richard Shusterman.
Rasked mineraalid

Rasked mineraalid on mineraalid, mille tihedus on suurem kui 2,8...2,9 g/cm³.
Termin "rasked mineraalid" on kasutusel eelkõige liiva ja liivakivi koostisosade kirjeldamisel. Kergete mineraalide hulka kuuluvad kõige tavalisemad liiva koostisosad kvarts (tihedus 2,65 g/cm³), päevakivi (2,54...2,76) ja kaltsiit (2,71). Enamik teisi liivas esinevaid mineraale on aga tihedusega üle kolme grammi kuupsentimeetri kohta. Raskete ja kergete mineraalide vahelise piiri konkreetse uuringu käigus määrab ära nende eraldamiseks kasutatud raske vedeliku tihedus. Sagedamini kasutatakse selleks otstarbeks bromoformi (tihedus 2,89 g/cm³), kuid kasutusel on ka teisi sarnase tihedusega vedelikke. 
Lisaks kvartsile ja päevakivile on liiva koostises pea alati raskemaid mineraale, mis moodustavad liiva koostisest enamasti alla ühe protsendi, mistõttu on nende täpsemaks uurimiseks vajalik eraldada nad liiva kergemast fraktsioonist.
Olulised rasked mineraalid on granaat, tsirkoon, turmaliin, rutiil, epidoot, monatsiit, magnetiit, ilmeniit, oliviin, amfiboolid, pürokseenid, püriit, apatiit jpt. Need mineraalid on kas vastupidavad murenemisele ning peavad seetõttu kaua liiva koostisosadena vastu (tsirkoon, monatsiit, rutiil) või siis moodustavad olulise osa mõne kivimi koostisest ning on seetõttu arvukalt esindatud noortes väikse küpsusastmega liivades (amfiboolid, pürokseenid).
Rasked mineraalid on esindatud praktiliselt kõigis liivades. Enamasti jääb nende osakaal väikseks, kuid on olemas arvukalt liivasid, kus lähtekivimi koostisest või hüdrodünaamilistest tingimustest tulenevalt on nende sisaldus oluliselt suurenenud. Sellised liivad esinevad tüüpiliselt näiteks vulkaaniliste saarte musta värvi liivarandades. Teatud raskete mineraalide kõrgenenud kontsentratsiooniga alasid nimetatakse puistmaardlateks, sest nendes sisalduvate raskete mineraalide kõrgenenud kontsentratsioon muudab nad arvestatavateks maavaradeks. Ajalooliselt on suur osa kullast saadud just sellistest puistmaardlatest. Seega kuulub ka kuld raskete mineraalide hulka. Tänapäeval on olulisteks puistmaardlatest kaevandatavateks mineraalideks monatsiit, tsirkoon ja rutiil. Monatsiit on tooriumi ja lantanoidide allikas. Tsirkoonist saadakse tsirkooniumi ja rutiilist titaani.
Raskete mineraalide määramiseks kasutatakse enamasti polarisatsioonimikroskoopi, millega uuritakse immersioonivedelikus olevaid peene liiva (terasuurus 63...125 μm) teri. Mikroskoopiliste uuringute käigus jagatakse rasked mineraalid tinglikult kahte ossa. Esimesse kuuluvad läbipaistvad mineraalid (tsirkoon, turmaliin, rutiil), mida uuritakse mineraale läbistavas valguses (valgusallikas asub allpool). Teise rühma kuuluvad aga nn maakmineraalid, mis on valgusele läbipaistmatud (magnetiit, püriit, ilmeniit), mistõttu kasutatakse nende uurimiseks peegelduvat valgust (valgusallikas ülal).
Lisaks olulisusele maavaradena on raskete mineraalide uurimisel mitmeid olulisi rakendusi paleogeograafiliste rekonstruktsioonide koostamisel, stratigraafilisel korreleerimisel, maavarade otsimisel ning isegi teatud kuritegude lahendamisel.
Iraani jalgpallikoondis

Iraani jalgpallikoondis on Iraani rahvuskoondis jalgpallis.
Leopard (täpsustus)

Sõnal "leopard" on mitu tähendust.
Eduard Peter Heinrich Paucker

Eduard Peter Heinrich Paucker (vkj 12. jaanuar/24. jaanuar 1843 Simuna – 30. jaanuar 1921 Rakvere) oli Eesti vaimulik.
Esimese õpetuse sai kodus, seejärel õppis aastatel 1855–1862 Tallinna toomkoolis. Tartu Ülikooli usuteaduskonnas õppis ta aastatel 1863–1867. 
Oli prooviaastal Simuna Siimona ja Juuda koguduses (oma isa juures). Ordineeriti 15. septembril/27. septembril 1868 õpetajaks.
Oli aastatel 1868–1872 Simuna Siimona ja Juuda koguduse adjunktõpetaja, aastatel 1872–1918 (introdutseeriti õpetajaks 3. juulil /15. juulil 1872). Jäi aastal 1918 emerituuri.
Paucker oli Eduard Ahrensi uue eesti kirjaviisi pooldaja, kes kirikukeele uuendajana avaldas ta 1843. aastal eesti keele grammatika ning selle teose tõttu peetakse teda tänapäevase eesti keele ortograafia loojaks.
Teosed.
Ta koostas oma isa alustatud pastorite leksikonile lisaväljaandele: "Ehstlands Kirchen und Prediger seit 1848. In Anschluβ an "Ehstlands Geistlichkeit von Hugo Richard Paucker"". Reval, 1885.
Isiklikku.
Tema isa Hugo Richard Paucker, onu Heinrich Wilhelm Christoph Paucker ja vanaisa Heinrich Johann Paucker olid Simuna Siimona ja Juuda koguduse õpetajad, vanavanaisa Johann Christoph Paucker oli Järva-Jaani Ristija Johannese koguduse õpetaja, teine vanavanaisa (Hugo Richard Pauckeri vanaisa) David Christoph Schnabel oli Tallinna toomkoguduse õpetaja.
Tübingeni ringkond

Tübingeni ringkond on ringkond Saksamaal Baden-Württembergi liidumaal.
Ringkonnas on kolm piirkonda, kus on üks kreisivaba linn ja kaheksa kreisi:
Kreisides on 255 valda ja linna.
David Christoph Schnabel

David Christoph Schnabel (23. mai/3. juuni 1744 Tallinn Tallinna kubermang Venemaa keisririik – 1. märts/12. märts 1773 Tallinn, Tallinna kubermang Venemaa keisririik) oli Eesti vaimulik.
Ta õppis Tallinna toomkoolis. Immatrikuleeriti 11. juunil 1763 Leipzigi ülikooli. Pärast ülikooli lõpetamist oli kaks aastat koduõpetajaks Küti mõisas Virumaal. Ordineeriti õpetajaks 9. juulil/20. juulil 1768.
Oli aastatel 1768–1769 Koeru Maarja-Magdaleena koguduse õpetaja. Oli aastatel 1769–1772 Tallinna toomkiriku toomkoguduse abiõpetaja (kompastor), aastatel 1772–1773 (sai ülempastoriks 25. septembril/6. oktoobril 1772) oli Tallinna toomkoguduse ülempastor. Eestimaa konsistooriumi assessoriks valiti 25. septembril/6. oktoobril 1771. Oli Tallinna Toomorbudekodu juhataja.
Schnabel töötas Eesti Raamatute Kirjastuskassa eestikeelsete väljaannete korrektorina. Aastal 1772 määras Eestimaa provintsiaalkonsistoorium ta vaimulike trükiste tsensoriks.
Isiklikku.
Tema isa Christoph Schnabel oli Haljala Püha Mauritiuse koguduse õpetaja, väimees Heinrich Johann Paucker ja tütrepojad Heinrich Wilhelm Christoph Paucker ja Hugo Richard Paucker (mõlema ema oli Anna Ulrika) olid (nagu ka Hugo Richardi poeg Eduard Peter Heinrich Paucker) Simuna Siimona ja Juuda koguduse õpetajad. Tema õemees (õe Catharina Margaretha abikaasa) Anton Heinrich Lücke oli Ambla Maarja koguduse õpetaja.
Tšellosonaat nr 1

Tšellosonaat nr 1 on mitme teose pealkiri:
3DMark

3DMark on jõudluse testimise programm, mille töötas välja Futuremark Corporation (endine MadOnion.com), et hinnata Microsoft Windowsit kasutava arvuti jõudlust nii 3D-graafika visualiseerimise kui ka keskprotsessori koormustaluvuse seisukohast.
Testi põhjal annab 3DMark hinnangu arvuti jõudlusele – suurem 3DMarki antav punktisumma tähendab paremat jõudlust. Erinevate 3DMarki versioonidega saadud punktisummad ei ole üldjuhul omavahel võrreldavad. Futuremark on loonud võimaluse 3DMarki testis saadud skoori võrrelda teiste arvutikasutajatega internetis. Lisaks on võimalik uuema põlvkonna 3DMarkiga kasutajal ise test koostada.
Toetatavad versioonid.
3DMark03.
3DMark03 avalikustati 11. veebruaril 2003. 3DMark03 on neljanda põlvkonna testimisprogramm ja esimene, mis toetab Microsoft DirectXi versiooni 9.0. Komplekt sisaldab:
3DMark05.
3DMark05, avalikustatud 29. septembril 2004, on viienda põlvkonna testimisprogramm. Nagu 3DMark03, toetab ka 3DMark DirectX 9, aga süsteemi miinimumnõudeks on "Shader Model 2.0".
3DMark05 testide komplektid.
Süsteemitest.
Süsteemiteste on 11 erinevat – iga tüüp on välja töötatud vastavalt arvuti kasutusele. Test mõõdab erinevate komponentide jõudlust ja annab punktisumma.
Süsteemitest sisaldab:
Protsessoritest.
Testis keskendutakse protsessori jõudluse testimisele, jäetakse välja teised komponendid, näiteks mälu.
Test sisaldab:
Mälutest.
Test sisaldab:
Graafikatest.
Test sisaldab:
HDD test.
Test sisaldab:
3DMark06.
3DMark06, avalikustatud 18. jaanuaril 2006, on kuuenda põlvkonna testimisprogramm. Kolm põhilist graafikatesti on viidud üle ka sellesse generatsiooni. 3DMark06 sisaldab järgmist:
3DMark Vantage.
3DMark Vantage avalikustati 28. aprillil 2008. See toetab ainult DirectX 10 ja on mõeldud ainult Windows 7 või Windows Vista Service Pack 1 operatsioonisüsteemidele. 3DMark Vantage'is on neli põhilist testi:
Protsessoritestid töötavad kindlal resolutsioonil, milleks on 1280×1024.
Lisaks neljale põhitestile on 3DMark Vantage'il kuus spetsiifilisemat funktsionaalsuse testi. Nendega tehakse kindlaks graafikakaardi tugevad ja nõrgad küljed.
3DMark 11.
19. novembril 2010 teatati, et viimane testimisprogramm 3DMark 11 lastakse välja 30. novembril. Futuremark lõi veebilehe, kust on võimalik vastavat versiooni tellida 3DMark.com
Männik

Männik ehk männimets on mets, kus valdav puu on mänd (Eestis harilik mänd).
Vanemuine (ansambel)

Vanemuine oli algselt 2007. aasta septembri lõpus Kanadas asutatud eksperimentaalset, elektroonilist ja "ambient"-muusikat viljelev ansambel, mille koosseisu kuulusid Dave Brown ja T. J. Waldie. Asutamisaastal üritasid nad välja anda oma esimest albumit, kuid lõpuks jäigi see ilmumata ja ansambel lagunes.
2009. aasta mais avaldas Ontario provintsis Windsoris elav Dave Brown ansambli nime all kuue palaga EP "Vanemuine", millel oli mehe soololooming. 2010. aasta oktoobris ilmus tal ka esimene täispikk album "❁ (Fleuron)". Sama aasta novembris ilmus lisaks veel kogumikplaat "Old gold", kuhu oli kogutud aastatel 2007–2009 salvestatud materjali paremik.
Nii EP kui ka mõlemad albumid ilmusid elektroonilisel kujul ja on allalaadimiseks saadaval mitmes failivormingus.
Bodensee-Ülem-Švaabimaa piirkond

Bodensee-Ülem-Švaabimaa piirkond on piirkond Tübingeni ringkonnas, Baden-Württembergi liidumaal, Saksamaal.
Piirkonnas on 3 kreisi:
Doonau-Illeri piirkond

Doonau-Illeri piirkond on piirkond Saksamaal Baieri ja Baden-Württembergi liidumaal.
Piirkonna Baden-Württembergi osas on 1 kreisivaba linn ja 2 kreisi:
Baieri osas on 1 kreisivaba linn ja 3 kreisi:
Neckar-Albi piirkond

Neckar-Albi piirkond on üks kolmest piirkonnast ("Regionalverband") Tübingeni ringkonnas Baden-Württembergi liidumaal Saksamaal. See on Saksamaa suuruselt kolmas tööstusala.
Selle pindala on 2531 km² ja elanike arv oli 2011. aastal 690 245.
Piirkonda läbib Neckari jõgi.
Piirkonnas on 3 kreisi:
Eesti NSV aunimetused

Eesti NSV aunimetused on aunimetused, millega Eesti NSV-s tunnustati paljude erialade inimesi ja töökollektiive, kellel oli erilisi teeneid Eesti NSV riiklikus, majanduslikus ja kultuurilises ülesehitustöös. Aunimetusi andis välja Eesti NSV Ülemnõukogu Presiidium. Eesti NSV Ülemnõukogu Presiidium andis välja ka Eesti NSV Ülemnõukogu Presiidiumi aukirju.
Esimesed Eesti NSV aunimetused (Eesti NSV teeneline teadlane-tehnik, Eesti NSV teeneline teadlane, Eesti NSV teeneline rahvaartist, Eesti NSV teeneline kunstnik, Eesti NSV rahvakirjanik, Eesti NSV teeneline kirjanik, Eesti NSV teeneline artist, Eesti NSV kooli teeneline õpetaja, Eesti NSV teeneline arst) kehtestati Eesti NSV Ülemnõukogu presiidiumi seadlusega 31. märtsil 1941. aastal. Hiljem täiendati aunimetuste loetelu mitu korda. 
Aunimetused.
Sulgudes on aastaarv, millal aunimetust välja andma hakati.
Eesti NSV teeneline arhitekt

Eesti NSV teeneline arhitekt oli Eesti NSV-s alates 1967. aastast Eesti NSV Ülemnõukogu Presiidiumi poolt arhitektidele välja antud aunimetus.
Nike (ettevõte)

Nike (hääldus ) on USA ettevõte, mis on spetsialiseerunud spordi- ja vabaajarõivaste ning sporditarvete tootmisele. Sellel alal on ta maailma suurim ettevõte. Nimi Nike on võetud müütilise võidujumalanna järgi.
Nike on Eesti Jalgpalliliidu ametlik varustuspartner aastast 2000.
Nike'i asutasid 1964. aastal Bill Bowerman ja Phil Knight.
Nike Euroopa peakorter asub Hollandis Hilversumis. Nike peakorteris Ameerika Ühendriikides Portlandi linnas töötab 600 tootedisainerit.
1970. aastatel avaldas Nike õhkpatjadega jalatsid.
1988. aastal muutis Nike tootesarjaga Air Max õhkpadjad väliselt nähtavaks.
Nike toodab jalgpalliklubide särke kasutatud plastpudelitest ja väljakukatteid kasutatud spordiketsidest ning arendab spordirakendusi mobiilidele.
Nike jalatseid kopeeritakse ebaseaduslikult algselt kehvema materjaliga. Kopeeritud jalatsid on originaaljalatsitest veidi odavamad. Koopia ja originaaljalatsi eristamine on raske.
Nikele kuulub 20–25% spordijalatsite ja -rõivaste maailmaturust.
2018. aastal oli Nike'i tegevjuhi palk töötajate mediaanpalgast 379 korda suurem.
Mudelid.
Air Force, Air Max, Nike Free, Delta Force, 6.0, Air, Casual, iD, Nike+, Nike Flyknit jne.
iD.
ID on isikliku jalavormiga jalats, mis valmib kuumpressmasinaga 15 minuti jooksul.
Nike+.
Jalatsid sisaldavad treeningu andmeid analüüsivat tajurit.
Nike Flyknit.
Jalatsi pealist kootakse erilise masinaga.
Puistangumets

Puistangumets on puistangul kasvav mets. 
Puistangud tekivad Eestis üldjuhul põlevkivi rikastamisel üle jäänud aherainete ladestamisel. Vanematel puistangutel on taimed ise ajapikku kasvama hakanud. Nooremaid puistanguid haljastavad inimesed, istutades sinna põõsaid ja puid. Kasvupinnas on tihti üsna kivine (lubjakivi) ja kuiv. Sellised tingimused sobivad eelkõige harilikule männile ja arukasele. Puistangute metsade kogupindala Eestis on ligi 13 300 ha. Valdava osa – 73,7% – moodustavad nendest männikud, millele järgnevad 14,3%-ga kaasikud. Harvem esineb harilikku kuuske, harilikku haaba, halli leppa jt.
Johann Quirinius Metzhold

Johann Quirinius Metzhold (ka Johannes Quirinius Metzhold; 9. november 1681 Dannheim – 19. mai/30. mai 1737 Kuressaare) oli Eesti vaimulik, notar ja Saaremaa superintendent.
Metzhold sündis Dannheimis (praeguse haldusjaotuse järgi Ilm-Kreisis Tüüringi liidumaal). Immatrikuleerus 7. veebruaril 1704 Jena ülikooli ja 12. märtsil 1707 Academia Gustavo-Carolinasse (Pärnu ülikooli).
Oli aastatel 1710–1737 Kuressaare Laurentiuse koguduse õpetaja, tegutses aastatel 1713–1732 veel notarina. Aastal 1714 sai assessoriks, aastatel 1726–1731 oli Saaremaa praostkonna praost, aastatel 1731–1737 Saaremaa superintendent.
Isiklikku.
Tema vend Heinrich Christian Metzhold oli Saaremaa Jaani koguduse ja Audru Püha Risti koguduse õpetaja.
Antonín Panenka

Antonín Panenka (sündinud 2. detsembril 1948 Prahas) on endine Tšehhoslovakkia jalgpallikoondise jalgpallur.
Klubikarjäär.
Ründava poolkaitsjana oli Panenka tuntud söötude ja pettelöökide poolest. Ta mängis enamiku karjäärist Bohemians 1905-s, liitudes klubiga juba 1959. aastal. 1981. aastal siirdus Panenka Austria klubisse SK Rapid Wien, kellega võitis kaks Bundesliga tiitlit ja ÖFB-Cupi. 1985. aastal jõudis Rapid UEFA karikavõitjate karikavõistlustel finaali, kus tuli võtta vastu 3:1 kaotus Evertonilt. Panenka osales finaalis vahetusmängijana. Järgmisel aastal liitus Panenka kaheks hooajaks VSE St. Pölteniga, misjärel suundus Austria madalamatesse liigadesse (1987–1989 Slovan Vienna, 1989–1991 ASV Hohenau ja 1991–1993 Kleinwiesendorf).
Rahvusvaheline karjäär.
Panenkast sai rahvusvaheliselt tuntud mängija, kui ta mängis Tšehhoslovakkia jalgpallikoondises 1976. aasta Euroopa meistrivõistlustel, kus Tšehhoslovakkia kohtus finaalis Lääne-Saksamaaga. Pärast lisaaega jäi seisuks 2:2 ja esimest korda Euroopa meistrivõistluste finaalide ajaloos hakati penalteid lööma. Esimesed seitse lööki löödi sisse, kuni Saksamaa neljas penaltilööja Uli Hoeneß lõi palli üle lati. Seisul 4:3 läks Panenka lööma tohutu surve all. Saksa väravavaht Sepp Maier hüppas vasakule, aga Panenka lõi palli väikse kaarega võrgu keskele. Tema võiduvärav on üks jalgpalliajaloo kuulsaimaid. Sellesarnaseid penaltilööke hakati nimetama panenkateks.
Lisaks aitas Panenka Tšehhoslovakkial tulla 1980. aasta Euroopa meistrivõistlustel kolmandaks. 1982. aasta jalgpalli maailmameistrivõistlustel lõi Panenka sisse kaks penaltit, kuid need olid ka Tšehhoslovakkia ainsad väravad ja võistkond ei pääsenud alagrupist edasi.
Treeneritöö.
Praegu töötab ta Bohemians 1905 presidendina.
Reeper

Reeper (ka repäär) on geodeetiline kõrgusmärk, mis paigaldatakse ehitise vundamenti või pinnasesse.
Handi keel

Handi keel (varasema nimetusega ostjaki keel) on soome-ugri keel, mida kõnelevad Lääne-Siberis elavad handid. 
Seda räägitakse Venemaal Handi-Mansimaal Jamali Neenetsi autonoomses piirkonnas ning Tomski oblastis Aleksandrovskoje ja Kargosoki rajoonis. 
1994. aasta Salmise ja Janhuse uuringu järgi elas Venemaal 12 000 handi keele kõnelejat. 2002. aasta rahvaloenduse andmetel elas Venemaal 13 600 handi keele oskajat, kuid 2010. aasta rahvaloenduse andmetel oli neid vaid 9584.
Handi keelt peetakse ohustatud keeleks.
Handi ja mansi keel kuuluvad uurali keelkonna ugri keelte obiugri rühma. Nende lähim sugulaskeel on ungari keel.
Handi keel on tuntud oma murrete rohkuse poolest. Murrete läänerühma kuuluvad Salehardi, Obi ja Irtõši murre. Idarühma kuuluvad Surguti ja Vahhi-Vasjugani murded, mis on omakorda jaotunud kolmeteistkümneks murrakuks. Lisaks on olemas põhjarühm. Kõik murded erinevad üksteisest tunduvalt nii foneetiliselt, morfoloogiliselt kui ka leksikaalselt ja seetõttu ei saa eri murrete kõnelejad üksteisest aru. Seega võiks lääne- ja ida-handi murdeid pidada erinevateks, kuid lähisuguluses olevateks keelteks.
Kirjakeel.
Handi kirjakeel loodi ladina kirja alusel 1930. aastal. 1937. aastal mindi üle kirillitsale. 
Handikeelsetes kirjandusteostes kasutatakse tavaliselt Kazõmi, Šurõškari või Kesk-Obi murret, trükiajakirjanduses, televisioonis ja raadios Kazõmi murret.
2012. aastal ilmus Venemaal ainult üks handikeelne raamat kogutiraažiga 300 eksemplari.
Grammatika.
Isikulised asesõnad.
Allpool toodud tabelis on Surguti murde asesõnad.
Küsisõnad.
Mõned näited Surguti murde küsisõnadest.
Friedrich von Hohenzollern

 
Friedrich von Hohenzollern (ka Friedrich von Brandenburg-Ansbach; 17. jaanuar 1497 Ansbach – 20. august 1536 Genova) oli Hohenzollernide dünastia Ansbachi (Franki) haru liige ja katoliiklik vaimulik.
Friedrichi isa oli Brandenburg-Ansbachi markkrahv Friedrich II, ema aga Sophie Poolast, Poola kuninga Kazimierz IV tütar. Tal oli üheksa venda ja seitse õde, ise kuulus ta pere nooremate laste hulka. Seetõttu valiti Friedrichile vaimulikukarjäär ning 1514. aastal asus ta koos endast aasta noorema venna Wilhelmiga õppima Ingolstadti ülikooli. Ta kuulus koos vennaga mõnda aega ka ülikooli rektoraati.
Kui Friedrichi kolmest vennast – Ansbachi markkrahvist Georgist, Preisimaa hertsogist Albrechtist ja hilisemast Riia peapiiskopist Wilhelmist – said 1520. aastatel alanud reformatsiooni ajal veendunud protestandid, siis Friedrich jäi truuks vanale usule. Selles mõjutas teda ilmselt tugevalt tema õpetaja Ingolstadtist, Johannes Eck, kes oli üks veendunumaid luterlusvastaseid teolooge ning kellega Friedrich jäi kirjavahetusse ka pärast ülikooli lõpetamist. 
Friedrichi esimeseks vaimulikuks ametikohaks oli Salzburgi toomhärra oma, kelleks ta oli kuni 1530. aastani. Hiljem sai temast ka Würzburgi toomkapiitli liige (toomhärra), lõpuks toompraost ning 1529. aastal kerkis tema nimi üles ka võimaliku Riia peapiiskopi koadjuutori kandidaadina. Kuid et koadjuutoriplaani taga oli protestandist vend Albrecht, siis sai koadjuutoriks tema teine vend Wilhelm ning Friedrich suri 7 aastat hiljem Würzburgi toompraostina. Tema epitaaf on siiani Würzburgi toomkirikus.
Saksa talurahvasõja ajal (1524–1525) kaitses Friedrich von Hohenzollern komandandina Marienbergi linnust. Tema käsutuses oli 240 kaitsjat, kellest suur osa kuulus mõnda silmapaistvasse aadlisuguvõssa ning leidus ka mitmeid teisi Würzburgi toomkapiitli liikmeid.
Rick Ross

William Leonard Roberts II (sündinud 28. jaanuaril 1976 Clarksdale'is Mississippis) on Ameerika Ühendriikide räppar.
Eesti NSV teeneline õpetaja

Eesti NSV teeneline õpetaja oli Eesti NSV-s aunimetus, mida Eesti NSV Ülemnõukogu Presiidium andis aastast 1945 õpetajatele.
 Eesti NSV teenelised õpetajad olid veel:
Eesti NSV rahvakirjanik

Eesti NSV rahvakirjanik oli Eesti NSV-s aastal 1941 loodud, kirjanikele välja antud aunimetus.
Aunimetust andis Eesti NSV Ülemnõukogu Presiidium.
Terroriorganisatsioonide loend

Terroriorganisatsioonide loend
Gutmani koobas

Gutmani koobas on koobas Lätis Sigulda linna piirides Koiva jõe kaldal.
Koobas asub Koiva rahvuspargis. Selle geograafilised koordinaadid on .
See on Baltimaade suurim koobas. Koopa pikkus on 18,8 m, pindala 170 m² ja ruumala 500 m³. Koobas on kuni 10 meetrit kõrge. Selle laius on 12 m.
Aléxandros Lagópoulos

Aléxandros-Faídon Lagópoulos (Αλέξανδρος-Φαίδων Λαγόπουλος, sündinud 14. jaanuaril 1939 Kairos) on kreeka semiootik.
Pere.
Tema abikaasa on semiootik Karin Boklund-Lagopoulou.
Tuumasõda

Tuumasõda on sõda, milles kasutatakse peamiselt tuumarelva.
Seni ainuke sõda, kus kasutati tuumarelva, oli teine maailmasõda, kui Ameerika Ühendriigid kasutasid tuumarelva Jaapani vastu, heites tuumapommid Hiroshimale ja Nagasakile augustis 1945.
Gia Kantšeli

Gia Kantšeli (gruusia keeles გია ყანჩელი; 10. august 1935 Thbilisi – 2. oktoober 2019 Thbilisi) oli gruusia helilooja.
Ta lõpetas 1963. aastal Thbilisi konservatooriumi kompositsiooni erialal, seejärel tegutses vabakutselise heliloojana ning alates 1971. aastast Thbilisi Šota Rusthaveli teatri muusikadirektorina.
1979. aastast oli ta Gruusia NSV Heliloojate Liidu sekretär.
Aastal 1991 asus ta elama Berliini ning 1995. aastast elas Antwerpenis (Flandria kuningliku filharmoonia orkestri kutsel).
Kantšeli on kirjutanud seitse sümfooniat, ühe ooperi, kammermuusikat, koorimuusikat, teatri- ja filmimuusikat (näiteks filmidele "Mimino", "Kin-dza-dza" ja "Ära nuta"). 
Oma elu viimastel aastatel kannatas ta raske haiguse käes. Ta suri Thbilisis südamepuudulikkuse tagajärjel 2. oktoobril 2019, olles veetnud oma elu viimased kuud haiglas. Ta on maetud Didube panteoni.
Bulusani vulkaan

Bulusan on tegev kihtvulkaan Filipiinidel Luzoni saare lõunaosas.
Bulusani vulkaan asub umbes 9 km Bulusani linnast läänes. Ta on kõige lõunapoolsem vulkaan Luzoni saarel. Tema geograafilised koordinaadid on .
Rohkem kui 36 000 aastat tagasi tekkinud 11 km ulatusega kaldeeras paikneb neli koonust. Suurim kraater vulkaani tipus on umbes 300-meetrise läbimõõduga ja 50 meetrit sügav. Kolm väiksemat kraatrit paiknevad vulkaani kagunõlval, neist madalaimas asub kraatrijärv.
Bulusan on üks Filipiinide aktiivsemaid vulkaane. Viimati purskas see vulkaan veebruaris 2011. Sellele eelnesid 8. novembril 2010 alanud pursked. Eelmine pursete periood oli aastatel 2006–2007.
Ventspilsi piirkond

Ventspilsi piirkond (läti keeles "Ventspils novads") on 1. järgu haldusüksus Lätis Kuramaal.
Piirkonna suuremad jõed on Venta, Abava, Užava, Irbe ja Lūžupe. Suurim järv on Usma järv.
Piirkond moodustati 2009. aastal Ventspilsi rajooni Piltene linnast ja 10 vallast. Piirkonna keskus on Ventspilsi linn, mis ei kuulu piirkonda.
Arvestuslikel andmetel oli 1. jaanuaril 2011 oli Ventspilsi piirkonna elanikest lätlasi 89,93%, venelasi 5,00%, ukrainlasi 1,52%, leedulasi 1,00% ja muust rahvusest inimesi 2,56%.
2021. aasta haldusreformi järel säilis piirkond endistes piirides.
Gerard Bond

Gerard Clark Bond (20. mai 1940 Altus, Oklahoma – 29. juuni 2005 New York, Bronx, Calvary Hospital) oli USA geoloog. Tema järgi on nime saanud Bondi sündmused.
Elulugu.
Ta sai bakalaureusekraadi ülikoolist Capital University Ohio osariigis Columbuses, kus tema isa Ralph Bond oli geoloogiaprofessor, magistrikraadi Alaska Ülikoolist ja doktorikraadi Wisconsini Ülikoolist.
Seejärel õpetas ta lühikest aega Williams College'is Massachusettsi osariigis Williamstownis ja California Ülikoolis Davises. 1980. aastast töötas ta Columbia Ülikooli juures observatooriumis Lamont-Doherty Earth Observatory (Palisades, New Yorgi osariik). Alates 1993. aastast oli ta seal süvamereproovide hoiupaiga juhataja.
Ta suri vähktõppe.
Looming.
Bond uuris algul mandrite kujunemist ning selle seost merepinna taseme muutustega.
1980. aastatel juhtis ta Hudsoni jõe seismoloogilist uuringut mandrialuse süvageoloogilise ehituse kindlakstegemiseks.
1990. aastatel hakkas ta koguma setteproove Atlandi ookeani põhjaosa põhjast. Koos kaasautoritega tuli ta järeldusele, et Kanada idaosast pärit jäämägede sulamisel on suhteliselt hiljuti tekkinud ebatavalised lubjakivi- ja muud setted.
1993. aastal ilmus ajakirjas Nature Bondi ja kaasautorite artikkel kliimatsüklite kohta. Uurides setetes sisalduvaid raualaigulisi kvartsiterasid, jõudis Bond 1400–1500 aasta tagant aset leidnud kliima soojenemine ja liustike sulamine (Heinrichi sündmused) on toonud kaasa ookeanivee jahenemise mõne kraadi võrra. Ta leidis tõendeid sellest tsüklist kuni 100 000 aasta tagusest ajast. Oma andmeid võrdles ta andmetega Gröönimaa jää kohta.
1990. aastatel lõpus esitas Bond hüpoteesi, mille järgi 1500-aastasi tsükleid põhjustab Päikese aktiivsuse muutumine.
Isiklikku.
Ta elas viimati Pearl Riveris New Yorgi osariigis.
Ta oli kaks korda abielus. 1992. aastast oli ta abielus oma observatooriumi hoiupaiga hoidja Rusty Lotti Bondiga. 
Temast jäi maha kaks poega ja tütar.
Kachchhi laht

Kachchhi laht (gudžarati કચ્છનો અખાત) on Araabia mere laht India läänerannikul Gujarāti osariigis. Laht ulatub umbes 180 km pikkuselt kirde suunas sisemaale eraldades Kāthiāwāri poolsaart Kachchhi piirkonnast põhjas.
Lahe suurim sügavus on 122 m.
Suurim linn lahe ääres on Jāmnagar.
Sergei Ivanov (täpsustus)

Sergei Ivanov on mitme inimese nimi:
Termohaliinne tsirkulatsioon

Termohaliinne tsirkulatsioon ehk ookeanide suur konveier on ookeanivee ringlus, mida põhjustavad soojuse ja magevee voogudest tingitud tiheduse gradiendid merepinnal.
Tuule toimel liikuvad pinnahoovused (sealhulgas Golfi hoovus) suunduvad Atlandi ookeani ekvaatoripiirkonnast pooluste poole. Nad jahenevad ning kõrgetel laiuskraadidel vajuvad, moodustades Põhja-Atlandi süvavee. See tihe vesi voolab edasi ookeanibasseinidesse. Suurem osa sellest tõuseb süvaveekerkena Lõuna-Jäämeres, kõige vanemad veed (umbes 1600 aasta pärast) Vaikse ookeani põhjaosas. 
Seetõttu toimub ookeanibasseinide vahel ulatuslik segunemine, mis vähendab nendevahelisi erinevusi ning muudab ookeanid globaalseks süsteemiks. Veemassid transpordivad nii energiat (soojusena) kui ka ainet (tahkiseid ja lahustunud ained) ümber maailma. 
Termohaliinse tsirkulatsiooni seisundil on Maa kliimale suur mõju.
Narva jõe kanjoni maastikukaitseala

Narva jõe kanjoni maastikukaitseala on maastikukaitseala, mis kaitseb Narva jõe kanjoni ja joaastanguid. Kaitseala asub Narva linna territooriumil.
Bulusan

Bulusan on asula Filipiinidel Bicoli piirkonnas Sorsogoni provintsis Bulusani vallas.
Bulusan asub Luzoni saare kaguosas, umbes 9 km Bulusani vulkaanist ida pool. 
2000. aasta rahvaloenduse järgi oli elanike arv 6230. World Gazetteeri järgi oli Bulusani arvutuslik elanike arv 2010. aastal 7205.
Okulovka rajoon

Okulovka rajoon on haldus- ja omavalitsusüksus (munitsipaalrajoon) Venemaal Novgorodi oblasti keskosas. 
Rajoon asub Valdai kõrgustikul. Rajooni idapiiril voolab Msta jõgi. Rajoonis on umbes 80 järve.
Rajoon on jaotatud 7 esmatasandi omavalitsusüksuseks (3 linna- ja 4 külaasundust). Rajoonis on Okulovka linn, 2 alevit (Uglovka ja Kulotino) ja 200 maa-asulat.
Malaja Višera rajoon

Malaja Višera rajoon on haldus- ja omavalitsusüksus (munitsipaalrajoon) Venemaal Novgorodi oblasti põhjaosas. Piirneb põhjas Leningradi oblastiga.
Rajoon on jaotatud 4 esmatasandi omavalitsusüksuseks (2 linna- ja 2 külaasundust). Rajoonis on Malaja Višera linn ja Bolšaja Višera alev.
Mošenskoje rajoon

Mošenskoje rajoon on 2. järgu haldusüksus (munitsipaalrajoon) Venemaal Novgorodi oblasti idaosas. Piirneb lõunas Tveri oblastiga.
Rajoonis on 5 külaasundust ("сельское поселение"). Halduskeskus on Mošenskoje küla.
Rajoonis asub Redrovski maastikukaitseala.
Ljubõtino rajoon

Ljubõtino rajoon on haldusüksus (munitsipaalrajoon) Venemaal Novgorodi oblasti põhjaosas. Piirneb põhjas Leningradi oblastiga.
Rajoonis on 2 külaasundust ("сельское поселение"). Halduskeskus on Ljubõtino alev.
Kandalakša rajoon

Kandalakša rajoon on haldusüksus Venemaal Murmanski oblastis, mis läänes piirneb Soomega.
Halduslikult jaguneb Kandalakša rajoon kaheks linna- ja kaheks maa-asunduseks. Suuremad asulad on Kandalakša, Zelenoborski ja Alakurtti. 
Rajoon moodustati Kantalahti ja Kouta vallast 1920. aastate alguses. 1938. aastani kuulus see Karjala ANSV koosseisu.
Durhami krahvkond

Durhami krahvkond on tseremoniaalkrahvkond Inglismaa põhjaosas.
Alates 1. aprillist 2009 jaguneb krahvkonna ala nelja tervikomavalitsuse vahel:
Keskaegne soe periood

Keskaegne soe periood ehk keskaja soe periood ehk keskaegne kliimaoptimum oli suhteliselt maheda (sooja) kliima periood Atlandi ookeani põhjaosa piirkonnas (ja üldse põhjapoolkeral) umbes aastatel 950–1250. 
Sellele järgnes Põhja-Atlandi piirkonna kliimas järgnes sellele väikese jääajana tuntud külm periood ehk kliimapessimum. 
Temperatuurid olid 9. ja 13. sajandi vahel kogu maailmas umbes 1–2 kraadi võrra või vähem kui 1 kraadi võrra kõrgemad kui väikesel jääajal. Näiteks Atlandi ookeani põhjaosas taandus paakjää põhja poole ja liustikud maismaal kadusid osaliselt. See soojenemine võimaldas näiteks viikingitel asustada Islandi (alates umbes 870. aastast) ja Gröönimaa. Põhja-Jäämeri oli laevatatav. 
Euroopa sooja perioodiga võisid olla seotud ka teised selle aja soojaperioodid maailma muudes osades, sealhulgas Hiinas, Uus-Meremaal. 
11. sajandil koostatud Viimsepäevaraamat ("Domesday Book") loetleb Lõuna-Inglismaa 46 paika, kus sellal viinamarju kasvatati. Keskaegsel soojal ajal, mis enam-vähem kattus kõrgkeskajaga, olid Gröönimaal, mis on saanud nime sellase roheluse järgi, põllundusest elatuvate viikingite asundused.
That's So Raven

"That's So Raven" on USA telesari Disney kanalil.
Peategelane on Raven Symone.
Ründaja (jalgpall)

Ründaja on jalgpallis mängija, kelle ülesanne on pall väravasse toimetada. Ründajad mängivad harva kaitses, seetõttu löövad nad tavaliselt rohkem väravaid kui teistel positsioonidel mängivad jalgpallurid. Seepärast tuntakse maailmas ründajaid paremini, nad on jalgpallis ka ühed kallimad mängijad.
Mänguajal meeskond kasutab tavaliselt 1–3 ründajat, kõige levinum variant on kaks: üks mängib keskründaja positsioonil, teine aga sügavamal ja lisaks väravate löömisele on tema ülesandeks teravaid sööte anda. Teist ründajat nimetatakse sageli ka ründavaks poolkaitsjaks ja "playmaker"'iks.
Salisbury (täpsustus)

Nimel Salisbury on mitu tähendust.
Surnud 1. jaanuaril

"Siin loetletakse 1. jaanuaril surnud tuntud inimesi."
Roberts Blossom

Roberts Scott Blossom (25. märts 1924 New Haven, Connecticut – 8. juuli 2011 Santa Monica, California) oli Ameerika Ühendriikide näitleja ja luuletaja.
Tema tuntumad rollid on peaosa filmis "Deranged" (1974) ja kõrvalosad filmides "Üksinda kodus" (1990), "The Great Gatsby" (1974), "Close Encounters of the Third Kind" (1977), "Escape from Alcatraz" (1979), "Christine" (1983), "The Last Temptation of Christ" (1988) jt.
Pärast seda, kui ta 1990. aastatel näitlemisest loobus, tegeles ta luuletamisega.
Ta suri ajuvereringehaigusse, elades hooldekodus.
Christoph Schnabel

Christoph Schnabel (10. november 1715 Nachterstedt – 24. september/5. oktoober 1761 Haljala) oli Eestimaa vaimulik.
Schnabel sündis Nachterstedtis Ascherslebeni maakonnas (praeguse haldusjaotuse järgi Seelandi Nachterstedti linnaosas Salzlandkreisis Saksi-Anhalti liidumaal).
Schnabel immatrikuleeriti 22. märtsil 1735 Halle ülikooli, oli aastal 1736 Halle vaeslastekooli informaator. 15. septembrist/26. septembrist 1737 oli Haljalas pastor Georg Sableri 9 lapse koduõpetaja. Ordineeriti õpetajaks 27. mail/7. juunil 1741.
Ta oli aastatel 1741–1761 Haljala Püha Mauritiuse koguduse õpetaja. Eestimaa konsistooriumi assessoriks sai 28. veebruaril/10. märtsil 1756. Oli pietistlik vaimulik ja toetas oma koguduses vaimulikku ärkamisliikumist.
Isiklikku.
Tema poeg David Christoph Schnabel oli Koeru Maarja-Magdaleena koguduse õpetaja ja Tallinna toomkoguduse abiõpetaja, tema väimees (tütre Catharina Margaretha abikaasa) Anton Heinrich Lücke oli Ambla Maarja koguduse õpetaja; vend Gottfried Schnabel oli Helme Maarja koguduse õpetaja.
2009. aasta Eesti meeste meistrivõistlused rahvusvahelises kabes

Eesti meeste 54. meistrivõistlused rahvusvahelises kabes peeti 31. jaanuarist 10. veebruarini Paul Kerese Malemajas. Oma esimese meistritiitli rahvusvahelises kabes võitis läbi aegade edukaim Eesti kabetaja väikesel laual Arno Uutma. 
Peakohtunik: Lembit Vahesaar
2010. aasta Eesti meeste meistrivõistlused rahvusvahelises kabes

Eesti meeste 55. meistrivõistlused rahvusvahelises kabes peeti Paul Kerese Malemajas 30. jaanuarist kuni 7. veebruarini 2010. Oma teise meistritiitli pälvis sellel alal Argo Unnuk (esimene kord oli aastal 1998. Kogu turniiri jooksul juhtinud Raido Värik kaotas Unnukile eelviimases voorus ja pidi viiendat aastat järjest leppima hõbemedaliga. 
Kohtunik: Lembit Vahesaar
Lillemuru

Lillemuru on palju rohundite liike sisaldav muru. 
Lillemuru on looduslikku niitu meenutav rohttaimekooslus. Erinevalt murudest, kus valdavad kõrrelised ja on vähe taimeliike, on lillemurudes palju ning mitmevärviliselt õitsvaid eri sugukondadesse kuuluvaid liike. 
Lillemurud võivad olla madalad (tallatavad), poolkõrged või kõrged (vähe- või mittetallatavad). 
Lillemuru rajamine.
Lillemuru rajatakse väheviljakale mullale. Rajamisel laotatakse ettevalmistatud mullapinnale õhuke kiht liigirikkalt looduslikult niidult niidetud poolküpsete seemnetega heina või külvatakse kindla liigilise koostisega spetsiaalne seemnesegu. 
Seemneseguna on sobiv pärismaistest püsikute liikidest koosnev segu. Marianna Saar soovitab lillemuru seemneseguna näiteks järgmiste liikide segu:
Eestis kasutamiseks soovitatud liikide hulka kuuluvad veel kollane karikakar, hobumadar, ümaralehine kellukas, nurmnelk, harilik karutubakas, nõmm-liivatee, jt.
Lillemuru hooldus.
Lillemuru hooldus seisneb harvas, mõnel korral suve jooksul, niitmises. Väetamist ja kastmist lillemuru ei vaja. Liialt toitainerikas muld põhjustab murukoosluse liigirikkuse vähenemist.
Nedrema puisniit

Nedrema puisniit (ka Kalli-Nedrema puisniit) on puisniit Pärnumaal Kalli lähedal Nedrema küla juures. See asub Pärnu-Jaagupi – Kalli tee ääres. 
Puisniit võeti aastal 1991 kaitse alla (Nedrema-Kalli kaitseala), praegu kuulub see Nedrema looduskaitseala koosseisu.
See on üks suuremaid omataolisi pärandkooslusi Eestis ja kogu Euroopas ning üks Eesti suurimaid hooldatavaid ja matkarajaga varustatud puisniite. Niidetava ala suurus 2014. aastal oli ligikaudu 80 hektarit, 2024. aastal 96 hektarit. 
Raja äärde on paigutatud puitskulptuurid karudest ja kuraditest.
Philémon Yang

Philémon Yunji Yang (sündinud 14. juunil 1947) on Kameruni poliitik ja diplomaat, kes oli 30. juunist 2009 kuni 4. jaanuarini 2019 Kameruni peaminister.
Ta õppis Yaoundé ülikoolis õigusteadust.
Aastatel 1979–1984 oli ta mäendus- ja energiaminister, seejärel kuni 2004. aastani Kameruni ülemkomissar Kanadas.
2024. aasta märtsis määrati Philémon Yang Aafrika kandidaadiks ÜRO Peaassamblee 79. istungjärgu presidendiks.
Philémon Yang kuulub valitsevasse erakonda Kameruni Rahva Demokraatlik Liikumine.
Rohundid

Rohundid on rohumaal kasvavad rohttaimed, mis ei kuulu graminoidide (kõrrelised, lõikheinalised, loalised) ega liblikõieliste hulka.
Graminoidid

Graminoidid on rohttaimed, mis kuuluvad kas kõrreliste, lõikheinaliste või loaliste sugukonda.
Rohumaadel kasvavate taimede teisteks suurjaotusteks on rohundid ja liblikõielised.
Kesa

Kesa ehk kesapõld ehk kesamaa on külvikorraväli, millega valmistatakse ette taliteravilja kasvatamist.
Kesade liigitus on järgmine:
Kultuuridega kesadel kasvatatakse taliviljade külvi aastal mõnd vara koristatavat eelkultuuri, näiteks põldheina, varajast otra, varajast kartulit, mesikat või sinepit.
Sööt (täpsustus)

"Sööt" on mitmetähenduslik sõna, mis võib tähendada:
Sööt (põld)

Sööt (ka "jäätmaa") on mõnda aega üles harimata põllumaa, mida kasutatakse enamasti karjamaana.
Sööt viljelusmaa tähenduses on lääne- ja saarte murdes veel "kare", kirde- ja idamurdes "kelu". 
Ajaloost.
Põlluharimise algaegadel oli metsavaestel aladel maa sööti jätmine mullaviljakuse taastamise peamine moodus, Eestis kuni 1. aastatuhande keskpaigani pKr. Söödiviljelust arendati kuni 19. sajandini peamiselt külade ääremaadel, Lõuna-Eestis ka võsamaadel, kus külvikorraväliseid põllutükke hariti 4–5 aastat järjest ilma väetamata ning jäeti siis need 10–15 aastaks sööti. 
Põhja-Eestis kasutati tihti nn "kaeramaid", kus mõneaastase söötisoleku järel kasvatati ühel aastal rukist või kaera. Lääne-Eestis ja Saaremaal kasutati ka söödi "hapendamist", kui maad kobestati kündes ja äestades 2–3 aastal järjest ning alles seejärel kasvatati sellel paar-kolm aastat vilja. Pärast seda jäeti maa uuesti sööti.
19. sajandi teisel poolel põlluharimine tõhustus ning vanad söödimaad muudeti pärispõlluks.
Pärnu-Jaagupi – Kalli tee

Pärnu-Jaagupi–Kalli tee (registrinumber 19201) on kõrvalmaantee, mis ühendab Pärnu-Jaagupit Kalliga. Maantee pikkus on 32,2 km.
Maantee äärde jääb Nedrema puisniit.